Els jubilats i pensionistes d'Almussafes aprenen a utilitzar els seus telèfons mòbils - El Seis Doble
POBLACIONES » Almussafes » Els jubilats i pensionistes d'Almussafes aprenen a utilitzar els seus telèfons mòbils
El grup es va endinsar en les noves tecnologies per mitjà d'un curs pràctic que es va impartir el dissabte pel matí en la Llar del Jubilat
En una societat en què les tecnologies de la informació i la comunicació evolucionen a un ritme imparable, l'Ajuntament d'Almussafes i la Unió Democràtica de Pensionistes i Jubilats (UDP) es van marcar l'objectiu de familiaritzar a este col•lectiu amb els ‘smartphones' per mitjà d'una sessió pràctica dirigida per Cibervoluntarios. Un total de 17 veïns i veïnes del municipi van participar en el taller, que es va celebrar el dissabte dia 13, de 9.30 a 13.30 hores del matí, en la Llar del Jubilat.
Des de la Regidoria de Tercera Edat el consistori local va col•laborar en la iniciativa, “una activitat plantejada perquè tots els ciutadans per igual puguen integrar amb èxit els últims avanços tecnològics en les seues rutines diàries”, afirma l'edil responsable, Paqui Oliver.